AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį nekilnojamąjį turtą - negyvenamąją patalpą – įstaigą (patalpą Nr. 1 su 20,28 kv. m pusrūsiu) (toliau – Turtas), esančią Molėtų r. sav., Molėtų m., Vilniaus g. 44-1.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Perduotas turtas bus naudojamas savivaldybės funkcijoms vykdyti. Turtas bus tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Iki 2023-05-30 Turtu naudojosi Valstybinė mokesčių inspekcija. Valstybinei mokesčių inspekcijai išsikėlus į kitas patalpas VĮ Turto bankas, vadovaudamasis Lietuvos Respublikos Vyriausybės 2023 m. balandžio 26 d. nutarimu Nr. 306 „Dėl valstybės turto perdavimo Molėtų rajono savivaldybės nuosavybėn ir Anykščių rajono savivaldybės nuosavybėn“, valstybei nuosavybės teise priklausantį Turtą 2023-05-30 perdavimo–priėmimo aktu Nr. 23-A5-99 perdavė Molėtų rajono savivaldybės nuosavybėn. Kadangi Turtas naudojamas Administracijos veiklai, todėl Molėtų rajono savivaldybės tarybai teikiamas sprendimo projektas perduoti Turtą Administracijai patikėjimo teise valdyti, naudoti ir disponuoti juo.